CELEX: 32018R0122
Language: ro
Date: 2017-10-20 00:00:00
Title: Regulamentul delegat (UE) 2018/122 al Comisiei din 20 octombrie 2017 de modificare a anexelor I, II, VI, VIII și IX la Regulamentul (UE) nr. 1007/2011 al Parlamentului European și al Consiliului privind denumirile fibrelor textile și etichetarea corespunzătoare și marcarea compoziției fibroase a produselor textile (Text cu relevanță pentru SEE. )

26.1.2018   
            
            
               RO
            
            
               Jurnalul Oficial al Uniunii Europene
            
            
               L 22/3
            
         REGULAMENTUL DELEGAT (UE) 2018/122 AL COMISIEI
   din 20 octombrie 2017
   de modificare a anexelor I, II, VI, VIII și IX la Regulamentul (UE) nr. 1007/2011 al Parlamentului European și al Consiliului privind denumirile fibrelor textile și etichetarea corespunzătoare și marcarea compoziției fibroase a produselor textile
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1007/2011 al Parlamentului European și al Consiliului din 27 septembrie 2011 privind denumirile fibrelor textile și etichetarea corespunzătoare și marcarea compoziției fibroase a produselor textile și de abrogare a Directivei 73/44/CEE a Consiliului și a Directivelor 96/73/CE și 2008/121/CE ale Parlamentului European și ale Consiliului (1), în special articolul 21,
   întrucât:
   
               (1)
            
            
               Regulamentul (UE) nr. 1007/2011 dispune ca etichetarea să indice compoziția fibroasă a produselor textile, cu verificări efectuate prin analize care să certifice conformitatea acestor produse cu indicațiile menționate pe etichetă.
            
         
               (2)
            
            
               În conformitate cu articolul 6 din Regulamentul (UE) nr. 1007/2011, un producător a prezentat Comisiei o cerere de includere a „poliacrilatului” ca nouă denumire de fibră textilă în lista care figurează în anexa I la regulamentul respectiv. Această cerere a inclus un dosar tehnic care îndeplinește toate cerințele minime specificate în anexa II la regulamentul menționat.
            
         
               (3)
            
            
               După ce a evaluat cererea pentru noua denumire de fibră textilă și a efectuat o consultare publică pe site-ul internet Europa, Comisia, în consultare cu experți din statele membre și cu părțile interesate, a concluzionat că noua denumire de fibră textilă „poliacrilat” ar trebui să fie adăugată la lista de denumiri de fibre textile stabilită în anexa I la Regulamentul (UE) nr. 1007/2011.
            
         
               (4)
            
            
               Pentru a ține seama de progresele tehnice, anexa II la Regulamentul (UE) nr. 1007/2011 ar trebui modificată, în special în ceea ce privește definiția propusă a unei noi denumiri de fibră textilă și metodele de identificare și de cuantificare propuse.
            
         
               (5)
            
            
               Regulamentul (UE) nr. 1007/2011 stabilește o listă de produse textile pentru care etichetarea globală este suficientă. Lista respectivă include fire pentru cusut, cârpit, brodat, condiționate pentru vânzarea cu amănuntul, în unități mici și a căror greutate netă nu depășește un gram. Cu toate acestea, datorită progresului tehnic, respectivul produs textil nu mai este prezentat pentru vânzarea cu amănuntul în unități cu o greutate netă de maximum un gram. Prin urmare, ar trebui actualizată lista produselor textile pentru care etichetarea globală este suficientă, prevăzută în anexa VI la respectivul regulament.
            
         
               (6)
            
            
               Pentru a face posibilă utilizarea unor metode uniforme de analiză cantitativă a amestecurilor de fibre textile, metodele de testare stabilite în anexa VIII la Regulamentul (UE) nr. 1007/2011 ar trebui să fie modificate, pentru a include fibra „poliacrilat”. În plus, în anexa VIII la respectivul regulament ar trebui inclusă o nouă metodă de testare pentru analiza cantitativă a amestecurilor de fibre din poliester și alte fibre menționate.
            
         
               (7)
            
            
               Regulamentul (UE) nr. 1007/2011 stabilește, de asemenea, reprizele convenționale utilizate pentru calculul masei fibrelor conținute într-un produs textil. Prin urmare, valoarea reprizei convenționale pentru „poliacrilat” ar trebui să fie adăugată în lista care figurează în anexa IX la regulamentul menționat.
            
         
               (8)
            
            
               Prin urmare, Regulamentul (UE) nr. 1007/2011 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Anexele I, II, VI, VIII și IX la Regulamentul (UE) nr. 1007/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 octombrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 272, 18.10.2011, p. 1.
   
      ANEXĂ
      Anexele I, II, VI, VIII și IX la Regulamentul (UE) nr. 1007/2011 se modifică după cum urmează:
      
                  1.
               
               
                  În anexa I se adaugă următorul rând 50:
                  
                              „50
                           
                           
                              Poliacrilat
                           
                           
                              Fibră formată din macromolecule reticulate, care prezintă în lanț mai mult de 35 % (din masă) grupări acrilat (acid, săruri ale metalelor ușoare sau esteri) și mai puțin de 10 % (din masă) grupări acrilonitrilice și până la 15 % (din masă) azot în reticulare”.
                           
                        
            
                  2.
               
               
                  În anexa II, punctele următoare se modifică după cum urmează:
                  
                              (a)
                           
                           
                              punctele 2 și 3 se înlocuiesc cu următorul text:
                              
                                          „2.
                                       
                                       
                                          Definiția propusă a fibrei textile:
                                          Definiția propusă trebuie să descrie compoziția fibroasă. Caracteristicile menționate în definiția noii fibre textile, precum elasticitatea, sunt verificabile prin metode standard de testare care trebuie să fie menționate în dosarul tehnic împreună cu rezultatele experimentale ale analizelor.
                                       
                                    
                                          3.
                                       
                                       
                                          Identificarea fibrei textile: formula chimică, diferențele față de fibrele textile existente, spectrul FTIR și, după caz, date detaliate precum punctul de topire, densitatea, indicele de refracție, comportamentul la foc.”;
                                       
                                    
                        
                              (b)
                           
                           
                              punctul 5 se înlocuiește cu următorul text:
                              
                                          „5.
                                       
                                       
                                          Metode de identificare și de cuantificare propuse, inclusiv date experimentale:
                                          Solicitantul evaluează posibilitatea de a utiliza metodele menționate în anexa VIII sau standardele armonizate care urmează a fi introduse în anexa respectivă în vederea analizării celor mai așteptate amestecuri comerciale ale noii fibre textile cu alte fibre textile și propune cel puțin una dintre respectivele metode. În ceea ce privește metodele sau standardele armonizate pentru care fibra textilă poate fi considerată ca o componentă insolubilă, solicitantul menționează factorii «d», care corespund factorilor de corecție a masei care trebuie să fie utilizați pentru calculele aferente noii fibre textile (pentru a se ține cont de pierderea de masă, despre care se știe că survine în timpul analizei).
                                          Dacă metodele prezentate în prezentul regulament nu sunt adecvate, solicitantul furnizează un motiv adecvat și propune o metodă nouă sau mai multe metode noi. Metoda nouă sau metodele noi propuse trebuie să descrie domeniul de aplicare (inclusiv amestecurile de fibre), principiul (în special procesul chimic și etapele), aparatura și reactivul sau reactivii, procedura de testare, calculul și exprimarea rezultatelor (inclusiv valoarea factorilor «d»), precum și precizia (limitele de încredere aferente rezultatelor).
                                          Cererea conține toate datele experimentale, în special datele privind caracteristicile fibrei, metodele de identificare și de cuantificare propuse. Datele privind precizia, fiabilitatea și reproductibilitatea metodelor sunt furnizate împreună cu dosarul.”;
                                       
                                    
                        
                              (c)
                           
                           
                              punctul 7 se înlocuiește cu următorul text:
                              
                                          „7.
                                       
                                       
                                          Informații suplimentare privind procesul de producție și interesul pentru consumatori în sprijinul cererii:
                                          Dosarul tehnic conține cel puțin informații privind numărul producătorilor, localizarea instalațiilor de producție și estimarea disponibilității pe piață a noii fibre sau a produselor fabricate din fibra respectivă.”;
                                       
                                    
                        
                              (d)
                           
                           
                              se adaugă următorul punct 8:
                              
                                          „8.
                                       
                                       
                                          Disponibilitatea eșantioanelor:
                                          Producătorul sau orice persoană care acționează în numele acestuia furnizează eșantioane reprezentative din noua fibră textilă pură și din amestecuri de fibre textile relevante, necesare pentru verificarea preciziei, a fiabilității și a reproductibilității metodelor de identificare și de cuantificare propuse. Comisia îi poate solicita producătorului sau persoanei care acționează în numele producătorului eșantioane suplimentare de amestecuri de fibre relevante.”
                                       
                                    
                        
            
                  3.
               
               
                  În anexa VI, punctul 18 se înlocuiește cu următorul text:
                  
                              „18.
                           
                           
                              Fire pentru cusut, cârpit, brodat, condiționate pentru vânzarea cu amănuntul”.
                           
                        
            
                  4.
               
               
                  În anexa VIII, capitolul 2 se modifică după cum urmează:
                  
                              (a)
                           
                           
                              în tabelul recapitulativ din secțiunea IV, se adaugă următorul rând pentru metoda nr. 17:
                              
                                          „17.
                                       
                                       
                                          Poliester
                                       
                                       
                                          Alte fibre menționate
                                       
                                       
                                          Acid tricloracetic și cloroform”;
                                       
                                    
                        
                              (b)
                           
                           
                              metoda nr. 1 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3), mătase (4), bumbac (5), in (7), cânepă (8), iută (9), abaca (10), alfa (11), cocos (12), drob (13), ramie (14), sisal (15), cupro (21), modal (22), fibre proteinice (23), viscoză (25), fibre acrilice (26), poliamidă sau nailon (30), poliester (35), polipropilenă (37), elastomultiester (45), elastolefină (46), melamină (47), bicomponentă de polipropilenă/poliamidă (49) și poliacrilat (50).
                                                      Metoda nu se aplică în niciun caz fibrelor de acetat care au fost dezacetilate la suprafață.”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 1,00, cu excepția melaminei și a poliacrilatului, pentru care d = 1,01.”;
                                       
                                    
                        
                              (c)
                           
                           
                              punctul 1.2 din metoda nr. 5 se înlocuiește cu următorul text:
                              
                                          „2.
                                       
                                       
                                          triacetat (24), polipropilenă (37), elastolefină (46), melamină (47), bicomponentă de polipropilenă/poliamidă (49) și poliacrilat (50).”;
                                       
                                    
                        
                              (d)
                           
                           
                              punctul 1.2 din metoda nr. 6 se înlocuiește cu următorul text:
                              
                                          „2.
                                       
                                       
                                          lână (1), păr de origine animală (2 și 3), mătase (4), bumbac (5), cupro (21), modal (22), viscoză (25), fibre acrilice (26), poliamidă sau nailon (30), poliester (35), polipropilenă (37), fibră de sticlă (44), elastomultiester (45), elastolefină (46), melamină (47), bicomponentă de polipropilenă/poliamidă (49) și poliacrilat (50).
                                          Notă:
                                          Fibrele de triacetat care în urma finisării au suferit o hidroliză parțială nu mai sunt complet solubile în acest reactiv. În astfel de cazuri, metoda nu se aplică.”;
                                       
                                    
                        
                              (e)
                           
                           
                              metoda nr. 8 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3), mătase (4), bumbac (5), cupro (21), modal (22), viscoză (25), poliamidă sau nailon (30), poliester (35), polipropilenă (37), elastomultiester (45), elastolefină (46), melamină (47), bicomponentă de polipropilenă/poliamidă (49) și poliacrilat (50).
                                                      Este în egală măsură aplicabilă la fibrele acrilice și anumite fibre modacrilice, tratate cu coloranți premetalizați, dar nu celor vopsite cu coloranți cromatabili aplicați postvopsire.”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 1,00, cu excepția următoarelor cazuri: lână, bumbac, cupro, modal, poliester, elastomultiester, melamină și poliacrilat, pentru care valoarea lui «d» este 1,01.”;
                                       
                                    
                        
                              (f)
                           
                           
                              metoda nr. 9 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3), mătase (4), bumbac (5), cupro (21), modal (22), viscoză (25), fibre acrilice (26), poliamidă sau nailon (30), poliester (35), polipropilenă (37), fibră de sticlă (44), elastomultiester (45), melamină (47), bicomponentă de polipropilenă/poliamidă (49) și poliacrilat (50).
                                                      Când conținutul de lână sau mătase din amestec depășește 25 %, se aplică metoda nr. 2.
                                                      În cazul în care conținutul de poliamidă sau nailon din amestec depășește 25 %, se aplică metoda nr. 4.”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 1,00, cu excepția melaminei și a poliacrilatului, pentru care d = 1,01.”;
                                       
                                    
                        
                              (g)
                           
                           
                              metoda nr. 13 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3), mătase (4), bumbac (5), acetat (19), cupro (21), modal (22), triacetat (24), viscoză (25), fibre acrilice (26), poliamidă sau nailon (30), poliester (35), fibră de sticlă (44), elastomultiester (45), melamină (47) și poliacrilat (50).”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 1,00, cu excepția melaminei și a poliacrilatului, pentru care d = 1,01.”;
                                       
                                    
                        
                              (h)
                           
                           
                              metoda nr. 15 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3), mătase (4), bumbac (5), cupro (21), modal (22), viscoză (25), fibre acrilice (26), poliamidă sau nailon (30), fibră de sticlă (44), melamină (47) și poliacrilat (50).
                                                      În cazul în care sunt prezente fibre modacrilice sau elastani, trebuie mai întâi efectuată o analiză preliminară pentru a determina dacă fibra este complet solubilă în reactiv.
                                                      Amestecurile conținând clorofibre pot, de asemenea, fi analizate utilizând metoda nr. 9 sau metoda nr. 14.”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 1,00, cu excepția poliacrilatului, în cazul căruia d = 1,02, a mătăsii și a melaminei, pentru care d = 1,01 și a fibrelor acrilice, în cazul cărora d = 0,98.”;
                                       
                                    
                        
                              (i)
                           
                           
                              se adaugă următoarea metodă:
                              „METODA NR. 17
                              Poliester și alte fibre menționate
                              (Metoda care folosește acid tricloroacetic și cloroform)
                              1.   DOMENIU DE APLICARE
                              Această metodă se aplică, după îndepărtarea materialelor nefibroase, amestecurilor binare de fibre de:
                              
                                          1.
                                       
                                       
                                          poliester (35)
                                          cu
                                       
                                    
                                          2.
                                       
                                       
                                          poliacrilat (50)
                                       
                                    2.   INFORMAȚII GENERALE
                              În principiu, aparatura și reactivii, procedura de testare, calculul și exprimarea rezultatelor care se aplică amestecurilor binare de fibre din poliester cu poliacrilat sunt cele descrise în standardul EN ISO 1833-25:2013. Valoarea lui «d» este 1,01.”
                           
                        
            
                  5.
               
               
                  În anexa IX se adaugă următorul punct 50:
                  
                              „50.
                           
                           
                              Poliacrilat
                           
                           
                              30,00.”